വനിതാസംവരണ ബില് പാസാകേണ്ടത് അനിവാര്യം: ബിനോയ് വിശ്വം തിരുവനന്തപുരം: വനിതാസംവരണ ബില് പാസാകണമെന്നത് സ്ത്രീകളുടെ മാത്രം പ്രശ്നമല്ലെന്നും രാജ്യപുരോഗതിക്ക് അനിവാര്യമാണെന്നും സി.പി.ഐ കേന്ദ്ര സെക്രട്ടേറിയറ്റ് അംഗം ബിനോയ് വിശ്വം എം.പി പറഞ്ഞു. ബില് പാര്ലമെന്റില് അവതരിപ്പിച്ചതിന്റെ 25ാം വാര്ഷികത്തില് സി.പി.ഐ ജില്ലാ കൗണ്സിലിന്റെ ആഭിമുഖ്യത്തില് പാളയത്ത് നടന്ന പ്രതിഷേധ കൂട്ടായ്മ ഉദ്ഘാടനം ചെയ്യുകയായിരുന്നു അദ്ദേഹം. ജില്ലാ സെക്രട്ടറി മാങ്കോട് രാധാകൃഷ്ണന് അദ്ധ്യക്ഷത വഹിച്ചു. കേരള മഹിളാസംഘം സംസ്ഥാന സെക്രട്ടറി അഡ്വ.പി. വസന്തം, ഡോ.ആര്. ലതാദേവി, സി.പി.ഐ സംസ്ഥാന കൗണ്സില് അംഗങ്ങളായ പള്ളിച്ചല് വിജയന്, ജെ. വേണുഗോപാലന് നായര്, സോളമന് വെട്ടുകാട്, മനോജ് ഇടമന, കെ.എസ്.അരുണ്, ജയചന്ദ്രന് കല്ലിംഗല് തുടങ്ങിയവര് സംസാരിച്ചു. അഡ്വ. ഇന്ദിരാ രവീന്ദ്രന് സ്വാഗതവും രാഖി രവികുമാര് നന്ദിയും പറഞ്ഞു.